Diari Oficial de la Generalitat Valenciana


Sumari del DOGV 7979, del 14-02-2017 (2017/1012)

Informació pública de la proposta del pla de participació pública per a definir els objectius de qualitat i la resta de consideracions que s'hauran de tindre en compte per a elaborar la modificació puntual número 12 del Pla general d'ordenació urbana
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7979

Data del DOGV
:   14-02-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/1012


Data del document
:   07-02-2017

Organisme emissor
:   Ajuntament de Cofrentes

Tipus de document
:   Anunci

Descriptors 

:   * Cofrentes
    * administració local
    * pla d'urbanisme

Informació pública de la proposta del pla de participació pública per a definir els objectius de qualitat i la resta de consideracions que s'hauran de tindre en compte per a elaborar la modificació puntual número 12 del Pla general d'ordenació urbana [2017/1012]  
En data 6 de febrer aquesta Alcaldia ha dictat el Decret 2/2017, que diu:  
Vist que l'Ajuntament ha iniciat els treballs de redacció de la modificació puntual número 12 del Pla general d'ordenació urbana, amb el propòsit de desclassificar el sector de sòl urbanitzable residencial SUZR-2, redelimitar el sector SUZR-1, incloent-hi la inclusió del cementeri dins del sòl urbà, i modificar la qualificació del sòl en un xicotet àmbit de sòl no urbanitzable.  
Vist que la documentació d'aquesta actuació inclou una proposta de pla de participació pública de l'estudi d'integració paisatgística de la modificació puntual número 12 del Pla general d'ordenació urbana de Cofrentes, que ha sigut examinat pels Serveis Tècnics.  
Vist que de l'article 51.4.c de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), es desprén que en el supòsit d'elaboració de plans que prevegen una modificació de l'ordenació estructural resulta necessari elaborar un estudi d'integració paisatgística, que incorporarà un pla de participació pública, entre les activitats i mètode del qual figuren l'exposició de les seues línies bàsiques i les consultes públiques.  
  
Vist que els articles 48 e i f de la LOTUP, i l'article 4 de la Llei 39/2015, d'1 d'octubre, del procediment administratiu comú de les administracions públiques, es considera públic interessat qualsevol persona (física o jurídica), així com les seues associacions, organitzacions o grups, constituïts d'acord amb la normativa que els siga aplicable que, o bé hagen promogut el procediment administratiu, com a titulars de drets o interessos legítims individuals o col·lectius, o bé tinguen drets que puguen resultar afectats per la decisió que en aquest s'adopte o aquells els interessos legítims, individuals o col·lectius dels quals puguen resultar afectats per la resolució i es personen en el procediment fins que no s'haja dictat una resolució definitiva.  
  
Vist allò que s'ha assenyalat en la Llei 2/2015, de 2 d'abril, de transparència, bon govern i participació ciutadana de la Comunitat Valenciana.  
Per tot això, vistos els preceptes mencionats i els informes tècnic i jurídics emesos en data 10 de gener de 2017:  
1r. Exposar al públic durant el termini de vint dies, a comptar des de la publicació del corresponent anunci en el Diari Oficial de la Comunitat Valenciana, la proposta del pla de participació pública per a definir els objectius de qualitat i la resta de consideracions que s'hauran de tindre en compte per a elaborar la modificació puntual número 12 del Pla general d'ordenació urbana de Cofrentes.  
2n. Publicar així mateix l'anunci en un periòdic de difusió local, en el tauler d'anuncis d'aquest ajuntament i en la pàgina web municipal.  
Durant el termini anteriorment indicat, qualsevol interessat podrà manifestar les seues observacions i opinions en matèria de paisatge. A aquest efecte, la consulta del pla de participació pública podrà dur-se a terme en les oficines de l'Ajuntament en horari d'oficina de 09.00 a 14.00 hores, de dilluns a divendres, així com en la pàgina web municipal, l'adreça de la qual és http://www.cofrentes.es, i on es penjara un qüestionari perquè qualsevol persona interessada puga omplir-lo i formular observacions.  
  
Cofrentes, 7 de febrer de 2017.- L'alcalde: Salvador Honrubia Mora.